Endianita

Endianita je v informatike spôsob uloženia čísel v pamäti počítača, ktorý definuje, v akom poradí sa ukladajú jednotlivé jednotky informácie príslušného údajového typu. Ak ide konkrétne o bajty, označuje sa tiež ako poradie bajtov ().

Rôzne platformy môžu používať rôznu endianitu a tento problém je potrebné brať do úvahy pri prenose binárnych súborov alebo sieťovej komunikácii medzi platformami s rôznou endianitou.

 Big-endian 
V tomto prípade sa na pamäťové miesto s najnižšou adresou uloží najvýznamnejší bajt (MSB) a zaň sa ukladajú ostatné bajty až po najmenej významný bajt (LSB) na konci. Architektúry uplatňujúce tento princíp sa nazývajú big-endian (mnemotechnická pomôcka: big end first) a patria medzi ne Motorola 68000, SPARC a System/370. 

Napr. 32-bitové číslo 0x4A3B2C1D sa na adresu 100 uloží nasledovne:
  100 101 102 103 ... 4A 3B 2C 1D ...

Ľudia, ktorý píšu text latinkou alebo cyrilikou (texty zapisované zľava doprava), používajú kvázi zápis big-endian intuitívne na zápis čísiel – napr. v čísle „125“ je cifra „1“ cifrou s najvyššou hodnotou označujúca počet stoviek niečoho.

 Little-endian 
V tomto prípade sa na pamäťové miesto s najnižšou adresou uloží najmenej významný bajt (LSB) a zaň sa ukládajú ostatné bajty až po najvýznamnejší bajt (MSB). Architektúry uplatňujúce tento princíp sa nazývajú little-endian (mnemotechnická pomôcka: little end first) a patria medzi ne MOS Technology 6502, Intel x86 a  DEC VAX.

Napr. 32-bitové číslo 0x4A3B2C1D sa na adresu 100 uloží nasledovne:
  100 101 102 103 ... 1D 2C 3B 4A ...

 Middle-endian 
Niektoré architektúry označované ako middle-endian (alebo niekedy mixed-endian) používajú zložitejší spôsob určenia poradia jednotlivých bajtov, ktorý je daný kombináciou oboch vyššie spomenutých spôsobov. Medzi takéto architektúry patrí napr. rodina procesorov PDP-11. Tento formát sa tiež používa na ukladanie čísiel s pohyblivou desatinnou čiarkou a dvojitou presnosťou v systémoch VAX a ARM. 

Napr. 32-bitové číslo 0x4A3B2C1D sa na adresu 100 uloží nasledovne:
  100 101 102 103 ... 3B 4A 1D 2C ...

alebo prípadne:

  100 101 102 103 ... 2C 1D 4A 3B ...

 Zdroje 

Kategória:Prenos dát
Kategória:Kódovanie znakov
Kategória:Počítačová pamäť